สวัสดีค่ะ เพื่อนๆชาวนักกินทุกคน^^
ไม่ได้เจอกันนานเลยจ้า ปีใหม่ 2012 นี้ก็ขอให้เพื่อนๆทุกคนมีความสุขมากๆ แข็งแรงๆ ร่ำรวยๆ มีแรงไปกินอาหารอร่อยๆได้ทุกที่เลยนะจ้ะ
มาคราวนี้ จะเป็นการรีวิวที่ค่อนข้างไม่ประทับใจและเป็นคติเตือนใจให้แก่คนที่กำลังจะไปกินร้านนี้โดยเฉพาะนะคะ555+
ไม่พูดพล่ามทำเพลง เริ่มเลยดีกว่า
นั่นคือร้าน โจ๊กร่วมใจ จ้า อยู่ตรงปากซอยสุขุมวิท23 เลยจ้ะ ตรงข้ามตึก Jasmine Tower
เกริ่นนำกันก่อน ตอนนั้นที่ไปกินร้านนี้เพราะว่าอยากลองของใหม่แท้ๆเลยอ่ะจ้ะ ร้านค่อนข้างดูสะอาดตาและโล่งๆดีค่ะ
และพอเข้าไปข้างในก็อ่านเมนูสิ่งที่สะดุดตาครั้งแรกเลยคือ ราคาค่อนข้างแพงค่ะ แต่อันนั้นยังไม่เท่าไหร่เพราะคิดว่าร้านอยู่ตรงสุขุมวิทด้วย และอาหารเค้าน่าจะดีนะ เลยแพงรึป่าว(แต่ได้ข่าวว่าร้านแถวนั้นมีถูกๆและอร่อยๆเยอะแยะ555+)
ไม่เป็นไร มองโลกในแง่ดีก่อน
วันนั้นเราสั่งก๋วยเตี๋ยวคั่วไก่จ้ะ พอได้อาหารมาปุ๊บ อึ้งเลยจ้า แทบจะยืนไว้อาลัยให้กับอาหาร 1 นาทีเลยทีเดียว ชามเล็กมากกกกก และไม่มีอะไรเลยนอกจาก เส้นใหญ่ ไก่นิดหน่อย และต้นหอมที่โรยหน้ามา ประกอบกับราคาที่ไม่ค่อยสมเหตุสมผลเท่าไหร่555+ 40 บาทจ้ะ
ส่วนเรื่องรสชาติ ธรรมดามากค่ะ กินที่โรงอาหาร มศว ประสานมิตร อร่อยกว่า ที่สำคัญมีกลิ่นไหม้เยอะไปหน่อยด้วยค่ะ
และมีอีกครั้งที่เราไปกับเพื่อน ตอนนั้นเพื่อนหิวอ่ะค่ะ เลยจำใจอีกครั้ง เราเลยสั่งเนื้อผัดน้ำมันหอย และคิดในแง่ดีอีกครั้งว่าเปลี่ยนเมนูมันอาจจะดีกว่านี้นะ แต่สิ่งที่ได้มาก็คือ เนื้อวัวแบบเหนียวๆติดมันเยอะ ผัดกับคื่นฉ่าย รสชาติเหมือนผัดผักคื่นฉ่ายค่ะ กลบกลิ่นเนื้อหมดเลย และน้ำมันหอยก็ไม่ชัดเจนอ่ะค่ะ
เรื่องบริการก็ดีค่ะ พนักงานดูเรียบร้อยอ่ะ
เราว่านะคะ ร้านนี้น่าจะขายแบบพวกฝรั่งมากกว่าอ่ะค่ะ คนไทยไปกินเลยรู้สึกตะขิดตะขวงใจนิดหน่อย ราคาฝรั่งมาก555+
ถ้าใครเคยไปกินแล้วมีประสบการณ์อย่างไรก็มาแชร์กันมั่งนะจ้ะ^^